Trygghamna

Trygghamna er en 6 km lang bukt eller fjord nordvest i Isfjorden, sør i Oscar II Land på Spitsbergen, Svalbard. Bukta lgger under fjellene Protektorfjellet (849 m), Alkhornet (616 m) i vest, og Värmlandsryggen (575 m) i øst. Det er Kjerulfbreen som munner ut i botnen av bukta fra nord.

Dette var en trygg ankringsplass som ble mye brukt av hvalskuter i eldre tider. Det finnes tufter og viktige graver etter russiske fangststasjoner her. Mange av gravene har blitt tømt og plyndret av turister. Også norske fangstmenn hadde hytter i bukta.

Umiddelbart øst for Värmlandsryggen i øst starter Ymerbukta. Området tilhører Nordre Isfjorden nasjonalpark.

Eksterne lenker
 
 
 
 
 
 
 
 
 
 
 
 
 

Spitsbergen
Fjorder på Spitsbergen
Bukter på Svalbard
Kulturminner på Svalbard